《远趣楼》
明代·王汝玉

王君大隐徒，脱略当世务。结楼红尘中，宛有沧洲趣。

窗含夫椒云，帘卷洞庭雨。暮看烟鸟还，朝见风帆举。

身将杳漠俱，心与鸿濛侣。即此是真游，何须在岩渚。

作者简介：（?—1415）明苏州府长洲人，本名璲，以字行，号青城山人。少从杨维桢学。落笔数千言，文不加点。年十七中浙江乡试。洪武末以荐摄郡学教授，擢翰林五经博士。永乐初进春坊赞善，预修《永乐大典》。声名大噪，出诸老臣上，遂被轻薄名。后坐解缙累，下诏狱论死。有《青城山人集》。